ชื่อสถานที่: หุบป่าตาด
ประเภท: สถานที่ท่องเที่ยว
ตำบล: ทุ่งนางาม
อำเภอ: ลานสัก
จังหวัด: อุทัยธานี
รหัสไปรษณีย์: 61160
พิกัด: 15.37696, 99.63124

เข้าทางเดียวกับกับเขาปลาร้า อยู่ก่อนถึงเขาปลาร้าประมาณ 1 กิโลเมตร ถ้ำนี้ถูกค้นพบโดยพระครูสันติธรรมโกศล (หลวงพ่อทองหยด) เจ้าอาวาสวัดถ้ำทอง เมื่อปี พ.ศ. 2522 พระครูได้ปีนลงไปในหุบเขานี้ จึงพบว่ามีต้นตาดเต็มไปหมด (ต้นตาดเป็นไม้ดึกดำบรรพ์ตระกูลเดียวกับปาล์ม) 

ความมหัศจรรย์ของโถงถ้ำอันยิ่งใหญ่ของหุบป่าตาด กับธรรมชาติที่แสนงดงามโดยรอบ รวมทั้งสัตว์ชนิดใหม่ของโลกที่สามารถพบได้ไม่ยากนัก หากได้มีโอกาสไปเยือน ความประหลาดและน่าสนใจของหุบป่าตาด ได้แก่ สภาพป่าเล็กๆ ที่เจริญเติบโตอยู่ภายในโถงถ้ำ ซึ่งนั่นคงเป็นเพาะในอดีตเพดานถ้ำได้ยุบลงมากลายเป็นปล่องแสง ลูกไม้มีโอกาสงอกและเติบโตจนกลายเป็นสังคมๆ เล็ก ของป่าตาว ต๋าว หรือคนที่นี่เรียกว่า ต้นตาด และในปี พ.ศ.2551 ได้มีการพบสัตว์ชนิดใหม่ของโลก ซึ่งพบเพียงแห่งเดียวของโลก ได้แก่ กิ้งกือมังกรสีชมพู (Desmoxytes purpurosea) นับเป็นความมหัศจรรย์อย่างยิ่ง หุบป่าตาด ถูกค้นพบคร้้งแรก โดยพระครูสันติธรรมโกศล เจ้าอาวาสวัดถ้ำทอง เมื่อปี พ.ศ.2522 ภายหลังกรมป่าไม้จึงได้ประกาศจัดตั้งเป็นเขตห้ามล่าสัตว์ป่าถ้ำประทุน และพัฒนาหุบป่าตาดาให้เป็นแหล่งท่องเที่ยวของจังหวัดอุทัยธานี ในปี พ.ศ.2547 หุบป่าตาด ได้รับการคัดเลือกให้เป็นแหล่งท่องเที่ยว Unseen Thailand